kardosdrur/scandi-wiki huggingface dataset:
Eduard Stucken

Eduard Stucken (født 18. marts 1865 i Moskva, død 9. marts 1936 i Berlin) var en tysk forfatter.

Stucken var først købmand i Bremen, men opgav sin virksomhed for at blive forfatter. Han overtog 1890—91 i Sendschirli ekspeditionen til det nordlige Syrien og studerede derpå assyriologi og ægyptologi i Berlin. Hans første bog, Astralmyten (1896) efterfulgtes af en række højst forskelligartede digtninge, der viser Stucken som en formfuld og idérig nyromantiker, som 
især i dramatisk form behandler de middelalderlige sagnkredse. 

Han skrev dramaerne Yrsa, Gawân, Lanvâl, Myrrha, Die Gesellschaft des Abbé Chateauneuf, Lanzelot, Astrid, Merlins Geburt, Die Hochzeit Adrian Brouwers og Tristam und Ysolt. Fremdeles udgav Stucken Balladen, Romanzen und Elegien, digtsamlingen Das Buch der Träume, den store romancyklus Die weissen Götter (3 bind, 1918-19), dramaerne Das verlorene Ich (1922), Vortigern (1923), Zauberer Meolin (1924) og Kaspar Hauser (1926) samt romanen Larión.

Kilder 

 
 

Forfattere fra Tyskland
Tysksprogede forfattere
Tyskere i 1800-tallet
Tyskere i 1900-tallet
Personer fra Moskva
Frank Van der Stucken

Frank Van der Stucken (født 15. oktober 1858 i Texas, død 17. august 1929 i Hamburg) var en amerikansk musiker.

Van der Stucken var opdraget i Belgien og elev der af Peter Benoit, Han var kapelmester og sangforeningsdirigent (New York, Paris under verdensudstillingen, Cincinnati, hvor han også en tid var konservatoriedirektør). Van der Stucken levede under første verdenskrig en tid i København som lærer og dirigent. Van der Stucken komponerede en opera Vlasda, en symfonisk digtning, William Ratcliff, musik til Stormen, mandskor, sange, orkester- og klaverstykker.

Litteratur  
 
 

Komponister fra USA
Dirigenter fra USA
Amerikanere i 1800-tallet
Amerikanere i 1900-tallet
Personer fra Texas
Franz von Stuck

Franz von Stuck (født 23. februar 1863 i Tettenweis, død 30. august 1928 i München) var en tysk maler og billedhugger. 

von Stuck studerede på Münchens Akademi, men mest på egen hånd. Han vandt først ry ved sine tegninger, sikre og "store" i linjen (Allegorien und Embleme) og ofte djærvt humoristiske (mange for Fliegende Blätter). Da han højt op i tyverne begyndte at male (debut: Paradisets vogtere, Kæmpende fauner, 1889), viste han også her en frodig kunnen, der snart gav ham en førerstilling i Münchens kunst  som akademiprofessor). Han malede billeder — en masse — med kentaurer, nymfer, fauner og alskens andre fabelvæsener — en kraftstruttende suffisant kunst, der tumlede med de Böcklinske fantasivæsener og forråede dem en god del, en djærv, men alt andet end valeurrig og naturalistisk farvegivning, en robust humor, der ofte kunne minde om den fra Fliegende Blätter, og en egen evne for det monumentalt typedannende (Synden, Lucifer etc.), men rigtignok ofte i en vulgariserende form. Til hans mest omtalte og almenkendte værker hører Lucifer, Pietà, Korsfæstelsen (museet i Stuttgart), det populære Krig (Münchens Pinakotek), Synden (sammesteds, flere variationer), Sfinks (ligeledes i varianter; den mest gribende i Nationalmuseet i Budapest), Uddrivelsen af Paradiset, Furierne, det morsomme Bakkanttog; mange kvindeportrætter og kvindehoveder, Saharet, Carmen, Susanna i badet (1903), dobbeltportrættet (samme år) af kunstneren og hans hustru (Wallraf-Rickartz-Museum i Köln) etc. Stuck var en alsidig kunstner, der med held har arbejdet på det dekorative og kunstindustrielle område (hans pragtfulde villa i München) og ligeledes i skulpturen: den gode statuette Atleten, Amazone (museet i Köln), Danserinde med mere. Mange gode dekorative ting (således Exlibris). På den baltiske udstilling i Malmö 1914 sås Synden, det store Adam og Eva, Inferno, bronzerne Amazone, Atlet, Kentaur md mere.

Kilder 

 
 

Malere fra Tyskland
Billedhuggere fra Tyskland
Tegnere fra Tyskland
Professorer fra Tyskland
Tyskere i 1800-tallet
Tyskere i 1900-tallet
Deltagere ved olympiske kunstkonkurrencer
James Cossar Ewart

James Cossar Ewart (født 26. november 1851 i Penicuik, Midlothian, død 31. december 1933 sammesteds) var en skotsk zoolog.

Ewart blev 1882 professor i biologi ved universitetet i Edinburgh. Han gjorde opmærksommede indlæg i fiskerispørgsmål (The natural and artificial fertilisation of herring ova, 1884; On the progress of fishculture in America, samma år). Meget interesse fortjener de eksperimenter, som han vedtog for at undersøge de tamme hestracers oprindelse (The Penicuik experiments, 1899; The multiple origin of horses and ponies, 1904).

Kilder 

 

Iktyologer
Zoologer fra Storbritannien
Videnskabsfolk fra Skotland
Ansatte ved University of Edinburgh
Briter i 1800-tallet
Briter i 1900-tallet
Ugglan
So Cute It Hurts!!

{{nihongo|So Cute It Hurts!!|小林が可愛すぎてツライっ!!|Kobayashi ga Kawai Sugite Tsurai!!}} er en japansk mangaserie skrevet og tegnet af Go Ikeyamada. Serien gik i mangamagasinet Shōjo Comic fra august 2012 til 20. august 2015 og blev sideløbende blevet samlet i 15 bind. Serien bliver oversat til engelsk af VIZ Media, der udgav første bind 2. juni 2015.

Serien er blevet omsat til anime i form af to OVA-afsnit, der blev udsendt på dvd vedlagt eksklusive udgaver af bind 3 og 6 af mangaen.

Et spil til Nintendo 3DS med titlen  blev udgivet 27. august 2015.

Plot 
Mitsuru and Megumu Kobayashi er tvillingbror- og søster, der går på hver sit gymnasium. Da Mitsuru får brug for sin søsters evner til at bestå en historieprøve, tvinger han hende til at bytte plads med sig i gymnasiet. Mitsuru crossdressende som Megumu rager hurtigt uklar med gymnasiets idol Azusa Tokugawa men forelsker sig til gengæld den døve pige Shino Takenaka. Megumu opdager til gengæld, at hendes brors gymnasium er et sted for ballademagere, hvor hun imidlertid forelsker sig drengen Aoi Sanada, der går med øjenklap.

Figurer 
  - stemme af Ayumi Fujimura (OVA), Ayahi Takagaki (spil)
  - stemme af Ayumi Fujimura (OVA), Ayahi Takagaki (spil)
  - stemme af Daisuke Ono (anime og spil)
  - stemme af Azumi Asakura (OVA), Yuu Serizawa (spil)
  - stemme af Emi Hirayama (spil)
  - stemme af Shouta Aoi (spil)
 Erio Falcone - stemme af Tatsuhisa Suzuki (spil)

Manga

Mangabind

Anmeldelse 
Rebecca Silverman fra hjemmesiden Anime News Network anmeldte den engelske oversættelse af bind 1 med blandt andet disse ord: "So Cute It Hurts!! er, i det første bind, en sjov historie. Den er let at læse i både tegninger og tekst, og den har sine øjeblikke, hvor den rejser sig over sin ret basale shoujo-kærlighedhedshistorie og gør den bemærkelsesværdig, især når Mitsuru er hovedpersonen. Den humoristiske sans og den romantiske forvirring gør det sammen til god let læsning, så hvis du er i humør til lidt skør, sjov shoujo, så er du dækket ind med det her bind."

Eksterne henvisninger

Noter
Vinny Appice

Vincent "Vinny" Samson Appice (født 13. september 1957 i Brooklyn, New York City) er en amerikansk trommeslager, der er mest kendt for at have spillet i hårdrock-bandene Dio, Black Sabbath og Heaven and Hell.

Vinny Appice er bror til rocktrommeslageren Carmine Appice, som har spillet med blandt andre Vanilla Fudge og Jeff Beck.

Eksterne henvisninger 
 

Trommeslagere fra USA
Medlemmer af Black Sabbath
Tove Birkelund

Tove Birkelund (født 28. november 1928, død 24. juni 1986) var en dansk geolog og professor i historisk geologi ved Københavns Universitet.

Eksterne henvisninger 

 Tove Birkelund i Dansk Biografisk Leksikons 3. udgave (1979-84) forfattet af Erik Kristiansen og Merete Harding, som indgår i Den Store Danske Encyklopædi

Carlsbergfondet
Professorer fra Københavns Universitet
Geologer fra Danmark
Danskere i 1900-tallet
Samuel Thomas Evans

Sir Samuel Thomas Evans (født 4. maj 1859 i Neath, Glamorganshire, død 13. september 1918 i Brighton) var en britisk jurist.
 
Evans blev advokat 1891 og var liberal underhusmedlem 1890-1910, derunder en blandt de walesiske radikalers ledere. Han blev 1908 solicitor general i Asquiths ministerium og fik da knightværdighed samt udsås 1910 til præsident i Probate, Divorce and Admiralty Division af High Court of Justice. Dit henvistes efter første verdenskrigs udbrud (1914) alle prisesager, og som prisedomstolens præsident viste Evans stor dygtighed i at til den britiske krones fordel på bekostning af neutrale landes interesser tillempe ældre tiders søretsregler på det moderne sø- og handelskrigs forhold.

Kilder 

 

Dommere fra Storbritannien
Advokater
Ministre fra Storbritannien
Jurister fra Storbritannien
Personer fra Wales
Briter i 1800-tallet
Briter i 1900-tallet
Ugglan
Armand Sabatier

Armand Sabatier (født 14. januar 1834 i Ganges, død 22 december 1910) var en fransk sammenlignende anatom.

Sabatier var professor i zoologi ved universitetet i Montpellier. Han forfattede flere arbejder, særlig vedrørende hvirveldyrenes anatomi, for eksempel Études sur le coeur et la circulation centrale dans la serie des vertébrés (1873) og Comparaison des ceintures et des membres antérieurs et postérieurs dans la serie des vertébrés (1880).

Kilder 

 

Anatomer fra Frankrig
Zoologer fra Frankrig
Franskmænd i 1800-tallet
Franskmænd i 1900-tallet
Ugglan
Sabatier

Sabatier er et franskt efternavn, der henviser til blandt andre:

 Armand Sabatier (1834–1910) – fransk anatom
 Auguste Sabatier (1839–1901) – fransk teolog
 Paul Sabatier (1854–1941) – fransk kemiker
 Paul Sabatier (1858–1928) – fransk kirkehistoriker
 Raphaël Bienvenu Sabatier (1732–1811) – fransk kirurg

Efternavne
Tupsy Clement

Martha Caroline Clement, kaldt Tupsy, født Jebe, (født 13. april 1871 i Trondheim, død 5. september 1959 i København) var en norsk kunstmaler, gift med den danske maler G.F. Clement. Hendes mest kendte værker blev malet i Skagen hvor hun og hendes mand tilbragte somrene fra 1908 til 1920.

Baggrund og uddannelse 
Clement blev født i Trondheim som datter af major Hakon Jebe og Hedvig Klingenberg. Hun studerede under Hans Heyerdahl i Oslo (1896) og under Christoph Roth i München (1898–99) inden hun læste videre i Paris. Hun færdiggjorde sin uddannelse i Italien i 1905.

Liv og levned 
Tupsy Clement havde en bred kunstnerisk baggrund allerede inden hun mødte den danske maler G.F. Clement. Parret giftede sig i Rom i 1902 og bosatte sig derefter i Danmark, hvor Tupsy malede portrætter, blomsterbilleder, eksteriører og landskaber.

Hendes maleri To piger leger ved Skagen Strand var i Christian X's eje og hang på Klitgården. Mange af hendes værker viser mandens indflydelse, men i sollyset i hendes landskabsbilleder forekommer også inspiration fra Theodor Philipsen. Efter 1920 tilbragte parret deres somre i Italien. G.F. Clement døde i 1933 og Tupsy i 1959. Forholdet var barnløst.

Referencer

Eksterne links 
 To af Tupsy Clements malerier ejet af Joan Schersat Mikkelsen 
 Joan Schersat Mikkelsens artikel om Ella Heide viser Johannes Wilhjelms maleri Malerinder på Skagen (1912), hvor Tupsy Clement ses malende
 

Personer fra Trondheim
Malere fra Danmark
Kvindelige kunstnere fra Danmark
Skagensmalere
Stubbs

Stubbs er et engelskt efternavn, der henviser til blandt andre:

 George Stubbs (1724–1806) – engelsk maler og raderer
 Levi Stubbs (1936–2008) – amerikansk sanger
 Rennae Stubbs (født 1971) – australsk tennisspiller
 William Stubbs (1825–1901) – engelsk historiker

Efternavne
Castel del Monte, Abruzzo

Castel del Monte er en italiensk landsby beliggende i regionen Abruzzo. Byen, der ligger på en bjergside, er præget af arkitektur fra middelalderen og renæssancen.Den er en af flere små landsbyer i den italienske nationalpark Gran Sasso e Monti della Laga.
Trods byens beskedne størrelse har den været scene for diverse filmproduktioner, blandt andre The American med George Clooney fra 2010.

Historie 
Navnet Castel del Monte er fra det latinske Castellum Montis, der betyder "bjergets fæstning".De første tegn på bosættelse ved byen er fra 1200 år f. Kr. Romerne erobrede regionen i det fjerde århundrede f. Kr.Castellum del Monte nævnes for første gang i tilgængelige kilder i en bulle fra pave Honorius III i år 1223.Byen har været underlagt flere kendte slægter fra Italien, blandt andre Sforza og Medici.

Byer i Abruzzo
L'Aquila (provins)
Simone Toftdahl Pedersen

Simone Toftdahl Pedersen (født 19. februar 1993 i København) er en dansk håndboldspiller, som spiller for Roskilde Håndbold. Hun har tidligere optrådt for FIF, HC Odense og Nykøbing Falster Håndboldklub.

Kilder 
 Spillerprofil - HC Odense
 EHF - Simone Toftdahl Pedersen
 Hbold - Simone Toftdahl Pedersen
 Handball - Simone Toftdahl Pedersen 
 NFH går på rov i HC Odense 

Personer fra København
Håndboldspillere fra Danmark
Håndboldspillere fra HC Odense
Håndboldspillere fra FIF
Håndboldspillere fra Nykøbing Falster Håndboldklub
Nanna Willumsen

Nanna Willumsen (født 31. maj 1990 i Odense) er en tidligere dansk håndboldspiller. Hun har tidligere optrådt for SønderjyskE Håndbold, Slagelse FH, HC Odense og senest Nykøbing Falster Håndboldklub.

Kilder 
 Spillerprofil - HC Odense 
 Hbold - Nanna Willumsen
 EHF - Nanna Willumsen
 Handball - Nanna Willumsen 

Personer fra Odense
Håndboldspillere fra Danmark
Håndboldspillere fra HC Odense
Håndboldspillere fra Slagelse FH
Håndboldspillere fra SønderjyskE Håndbold
Håndboldspillere fra Nykøbing Falster Håndboldklub
Ida Sylvest

Ida Karoline Sylvest (født 13. juni 1990 i København) er en dansk håndboldspiller, der spiller for Silkeborg-Voel KFUM. Hun kom til klubben i 2015. Hun har tidligere optrådt for Lyngby HK, HK Halden og København Håndbold.

Kilder 
 Spillerprofil - Ida Sylvest 
 Ida Sylvest - en stjerne i svøb 

Personer fra København
Håndboldspillere fra Danmark
Håndboldspillere fra København Håndbold
Håndboldspillere fra Silkeborg-Voel KFUM
Quicksilver Messenger Service

Quicksilver Messenger Service er et psykedeliskt rockband dannet i 1965 i San Francisco, Californien, USA. Gruppen indgik sammen med blandt andre Jefferson Airplane og Grateful Dead i den første bølge af psykedeliske San Francisco-grupper. De er primært kendte for nummeret "Fresh Air", der i 1970 nåede plads nr. 49 på Billboard Hot 100 hitlisten. De fleste af gruppens studiealbum har ligget på Billboard 200-listen.

Medlemmerne af gruppen var oprindeligt Dino Valente (sang, guitar), Jim Murray (sang), John Cipollina (guitar), David Freiberg (bas) og Greg Elmore (trommer). Valente forlod hurtigt gruppen som følge af et fængselsophold for besiddelse af marijuana, men kom atter med igen i 1969. Gruppen udgav sit første selvbetitlede album i 1968 og fulgte op det med livealbumet Happy Trails fra en koncert på Fillmore East. Jim Murray havde da allerede forladt gruppen og var erstattet af Gary Duncan. Duncan forlod selv gruppen og nyt medlem blev i stedet den rutinerede studiemusiker Nicky Hopkins på keyboard. De indspillede albumet Shady Groves sammen. Duncan var tilbage efter det album tillige med Valente, der nu var løsladt fra fængslet. Denne konstellation varede frem til 1971, hvor gruppen indspillede et af de mest sælgende album, Just for Love. Hopkins, Cipollina og Freiberg forlod siden gruppen. Fra 1972 frem til 1979 var gruppens ledere Valente og Duncan.

John Cipollina døde i 1989 og Dino Valente døde i 1994. Gary Duncan og David Freiberg har siden 2006 frontet Quicksilver Messenger Service med nye medlemmer.

Medlemmer 
 Nuværende medlemmer
 Gary Duncan (f. Gary Ray Grubb) - guitar, sang (1965-1969, 1970-1979, 2006-i dag)
 David Freiberg - bas, guitar, sang (1965-1971, 1975, 2006-i dag)
Oftest sammen med:
 Linda Imperial - sang, slagtøj (2006-i dag)
 Chris Smith - keyboard (2006-i dag)
 John Ferenzik (f. John @Michael Ferencsik) - @bas (2006-i dag)
 Donny Baldwin - trommer (2008-i dag)
 Tidigare medlemmer
 John Cipollina - guitar (1965-1971, 1975; død 1989)
 Greg Elmore - trommer (1965-1979)
 Jim Murray - guitar, sang (1965-1967; død 2013)
 Dino Valente (f. Chester William Powers Jr.) - guitar, sang (1970-1971; død 1994)
 Nicky Hopkins - keyboard (1969-1971; død 1994)
 Mark Naftalin - keyboard (1971-1972)
 Mark Ryan - bas (1971-1975)
 Chuck Steaks - keyboard (1972-1975)
 @Michael Lewis - keyboard (1975-1979)
 Skip Olsen - bas (1975-1979)
 Prairie Prince (f. Charles Lampriere Prince) - trommer (2006-2008)

Diskografi (udvalg) 
 Album
 Quicksilver Messenger Service (1968)
 Happy Trails (1968)
 Shady Grove (1969)
 Just for Love (1970)
 What About Me (1970)
 Quicksilver (1971)
 Comin' Thru (1972)
 Solid Silver (1975)
 Singler
 Dino's Song (1968)
 Who Do You Love (1969)
 Fresh Air (1970)
 What About Me (1971)

Ekserne links 

Quicksilver Messenger Service officiel hjemmeside

Rockgrupper fra USA
Julie Gade

Julie Gade (født 5. marts 1989 i Holstebro) er en dansk håndboldspiller, der spiller for Randers HK. Hun kom til klubben i 2015. Hun har tidligere optrådt for Viborg HK, Bjerringbro FH, AGF Håndbold, Frederikshavn FOX og Skive fH.

Referencer 
 Gade fortsætter i Skive 
 Spillerprofil - Randers HK 

Personer fra Holstebro
Håndboldspillere fra Danmark
Håndboldspillere fra Skive fH
Håndboldspillere fra Frederikshavn FOX
Håndboldspillere fra Viborg HK
Håndboldspillere fra Randers HK
Assens Station

Assens station var en jernbanestation i Assens på Fyn. Stationen var endestation på Assensbanen, der forbandt byen med Tommerup på den fynske hovedbane.

Stationen åbnede sammen med de andre stationer på Assensbanen i 1884. Den blev tegnet af Niels Peder Christian Holsøe, der var blevet hovedarkitekt for DSB i 1880. Forud for udnævnelsen havde Holsøe udviklet en standardbygning bestående af en høj midterdel med to lavere dele på hver side og i nyromantisk stil. Standarden var blevet indført med opførelsen af Strib Station fra 1866. I Assens blev den udvidet med to lave tårne i italiensk stil. Holsøe tegnede også et nyt posthus, der blev opført ved siden af stationen.

Stationen blev taget ud af brug, da persontrafikken blev indstillet på Assensbanen i 1965.

Noter

Eksterne links 

Nedlagte jernbanestationer i Danmark
Station
Fredede bygninger, konstruktioner og anlæg i Assens Kommune
Etableret i 1884
Ophørt i 1965
Majbritt Toft Hansen

Majbritt Toft Hansen (født 27. april 1993 i Rybjerg) er en kvindelig dansk håndboldspiller, der spiller for HH Elite og Danmarks kvindehåndboldlandshold.

Karriere

Klubhold 
Hun startede hendes seniorkarriere i den lokale 1. divisionsklub i Skive fH, i sommeren 2010. Hun spillede i klubben frem til april 2015, hvor klubben havde trukket sit hold tilbage fra Damehåndboldligaen. Efterfølgende skiftede Toft Hansen, til en anden ligaklub, nemlig SK Aarhus. I Aarhus-klubben spillede hun i to sæsoner, med sportslig succes, før også den måtte bukke under for en konkursbegæring. Dog skiftede hun til den nye oprettede klub fra Aarhus United. Med klubben vandt hun bronze ved DHF's Landspokalturnering i december 2017. 

Hun meddelte i februar 2019, at hun skiftede til topklubben Viborg HK, på en to-årig kontrakt. Trods en god start på stregposition i starten af sæsonen 2019-20, blev hun i december samme år, skadet og var først tilbage igen i marts 2020. Hun vandt DM-bronze i HTH Ligaen 2019-20, som resultat af coronaviruspandemien. I maj 2021 vandt hun så sølv, med klubben i Bambusa Kvindeligaen 2020-21, efter nederlag i DM-finalerne mod Odense Håndbold. Det blev i februar 2021, annoncerede at hun skiftede til ligaens midterhold fra HH Elite, på en to-årig kontrakt.

Landshold 
Hun fik officielt debut på det danske A-landshold den 3. oktober 2020 mod , i forbindelse med et Golden League-stævne i Danmark. Hun blev efterfølgende udtaget til EM i kvindehåndbold 2020 i Danmark, af den danske landstræner Jesper Jensen. Toft Hansen og resten af det danske hold, sluttede som nummer 4, ved turneringen.

Privat 
Hun er lillesøster til de danske landsholdspillere René Toft Hansen og Henrik Toft Hansen, og storesøster til Allan Toft Hansen og Jeanette Toft Hansen.

Meritter

Klubhold 
Viborg HK
Damehåndboldligaen
Sølv: 2021
Bronze: 2020
Aarhus United
DHF's Landspokalturnering
Bronze: 2017

Referencer

Eksterne henvisninger 

Personer fra Viborg
Håndboldspillere fra Danmark
Håndboldspillere fra Skive fH
Håndboldspillere fra Viborg HK
Håndboldspillere fra HH Elite
Håndboldspillere fra SK Aarhus
Håndboldspillere fra Aarhus United
Line Haugsted

Line Haugsted (født 11. november 1994 i Skive) er en dansk håndboldspiller, der spiller for ungarske Győri Audi ETO KC og Danmarks kvindehåndboldlandshold. Hun kom til klubben i 2022. Hun har tidligere optrådt for Viborg HK, Skive fH og HC Odense.

Karriere

Klubhold 
Hun har op til flere U-landskampe på CV'et. Hun var med til at vinde U-18 VM i 2012. Hun blev kåret som Årets Kvindelige Talent i sæsonen 2012/2013. Hun startede desuden, med at spille håndbold som 10-årig i Skive fH. I 2010 skiftede hun til FC Midtjylland Håndbold, med hvis U/18-hold hun i 2012 vandt det danske mesterskab. I sommeren 2012 vendte hun tilbage til barndomsklubben Skive fH. Efter tre sæsoner i klubben skiftede hun til på en tre-årig kontrakt til HC Odense. Efter bare et enkelt år i klubben, hvor hun samme sæson blev holdets topscorer med 57 mål, skiftede hun til topklubben Viborg HK. Hun vandt i maj 2021 sølv for første gang med Viborg HK, i Bambusa Kvindeligaen 2020-21.

I januar 2021 skrev hun under på en to-årig kontrakt med den ungarske storklub Győri Audi ETO KC.

Landshold 
Haugsted fik sin officiele debut på A-landsholdet den 28. november 2014 mod . Hun fik slutrundedebut til EM i håndbold 2016 i Sverige. Hun blev kåret til turneringens bedste forsvarsspiller ved EM i håndbold 2020 i Danmark. Hun var med til at vinde bronzemedaljer med , ved VM i kvindehåndbold 2021 i Spanien, hvor Haugsted var en af landsholdets store profiler under slutrunden. Hun stod noteret for flest blokerede skud, med i alt 19 blokeringer.

Individuel udmærkelse 
Bedste forsvarsspiller ved EM i håndbold: 2020

Referencer

Eksterne henvisninger 

Personer fra Skive
Håndboldspillere fra Danmark
Håndboldspillere fra Skive fH
Håndboldspillere fra HC Odense
Håndboldspillere fra Viborg HK
Anne-Sofie Ernstrøm

Anne-Sofie Ernstrøm (født 7. december 1992 i Ikast) er en dansk håndboldspiller, der spiller for Aarhus United. Hun kom til klubben i 2015.

Hun har op til flere U-landskampe på CV'et. Hun var med til at vinde U-18 OL i 2010.

Hun startede med at spille håndbold som 10-årig i Ikast FS.

Referencer

Eksterne henvisninger 
 Handball - Anne-Sofie Ernstrøm 
 Skive fH forlænger med Anne-Sofie Ernstrøm
 OL-guldvinderen fra Ikast
 Anne-Sofie Ernstrøm - Ikast's nye keeper-komet 

Personer fra Ikast
Håndboldspillere fra Danmark
Håndboldspillere fra Skive fH
Håndboldspillere fra SK Aarhus
Håndboldspillere fra Aarhus United
Canterbury Castle

Canterbury Castle er et normannisk slot i Canterbury i Kent i England. Det ligger omkring fem minutters gang fra Canterbury East Station og busstationen ved bymuren.

Canterbury Castle var en af de tre oprindelige kongelige slotte i Kent (de andre to er Rochester Castle og Dover Castle). De blev alle bygget kort efter slaget ved Hastings på den romerske hovedvej mellem Dover og London. Det var den rute som Vilhelm Erobreren tog i oktober 1066, og de blev oprindeligt opført som motte-and-bailey-fæstninger til at beskytte denne vigtige vej.

Historie

Normannisk tid 
I 1066 blev der opført en fæstning i motte-and-baileystil i træ. Motten kan være den jordforhøjning, som stadig kan ses fra parken Dane John Gardens ved stenborgen (som igen kan være en romersk gravhøj). Dane John er afledt af donjon.

Stenslot 

Det store keep i sten blev primært opført under Henrik 1. som en af tre royale slotte i Kent. Den massive struktur, som er omkring 30 x 26 m ved foden, blev var sandsynligvis mindst 24 meter højt. Det blev hovedsageligt udført af flint og sandsten. I 1200-tallet var slottet fængsel for countyet. Det blev overgivet til de invaderende franskmænd under den første baronernes krig. I 1380 blev der bygget en nyt port.

I 1800-tallet blev stedet købt af et olieselskab og brugt til opbevaring af benzin i mange år. I denne periode blev den øverste etage ødelagt.

Turistattraktion 
Slottet er i dag ejet af de lokale myndigheder og er åbent for offentligheden hele året. Det er en af de store turistattraktioner sammen med katedralen.

Se også  
 Liste over borge og slotte i England

Referencer

Eksterne henvisninger 

Canterbury Trust - Canterbury Castle 
Norman Castle at Canterbury Castle 
Archaeological and historical sources, reconstructions 

Slotte i Kent
Borgruiner i Storbritannien
Castle